armvectores/hy_wikipedia_2023 huggingface dataset:
Լուն Վոժ (Պոտյուի վտակ)

Անվան այլ կիրառումների համար տե՛ս՝ Լուն Վոժ (այլ կիրառումներ)Լուն Վոժ (ռուս.՝ Лун-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պոտյու գետի ձախ ափին 46 կմ հեռավորության վրա։ Գետի երկարությունը կազմում է 23 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000016934
Կոդը ըստ հիդրոլոգիական հետազոտության (ՌԴ) — 103006098
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ալ-Կուդսայայի շրջան

Ալ-Կուդսայայի շրջան (արաբ․՝ ناحية قدسيا‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ռիֆ Դիմաշկ մարզում։ Հանդիսանում է Ալ-Կուդսայայի գավառի երեք շրերջաններից մեկը։
Վարչական կենտրոնն Ալ-Կուդսայա քաղաքն է։ 2004 թվականի տվյալներով բնակչությունը կազմել 64,412 մարդ։ Քաղաքն ու շրջակա ավանները կազմում են 59.86 քառ.կմ տարածք։
Ունի 7 գյուղ և ավան

Ալ-Կուդսայա (արաբ․՝ قدسيا‎‎), բնակչություն՝ 33,571
Աշրաֆիյատ ալ-Վադի (արաբ․՝ أشرفية الوادي‎‎), բնակչություն՝ 2,101
Բաշիմա (արաբ․՝ بسيمة‎‎), բնակչություն՝ 2,812
Դաիյաթ Կուդսայա (արաբ․՝ ضاحية قدسيا السكنية الجديدة‎‎), բնակչություն՝ 9,500
Ալ-Համա (արաբ․՝ الهامة‎‎), բնակչություն՝ 10,045
Ջամրայա (արաբ․՝ جمرايا‎‎), բնակչություն՝ 1,156
Ջդեիդատ ալ-Վադի (արաբ․՝ جديدة الوادي‎‎), բնակչություն՝ 5,227


== Ծանոթագրություններ ==
Նողայական շրջան (Կարաչայ-Չերքեզիա)

Նոգայական շրջան (ռուս.՝ Ногайский район), մունիցիպալ շրջան Ռուսաստանի Դաշնության Կարաչայ-Չերքեզական Հանրապետությունում։
Ստեղծվել է 2007 թվականին։ Վարչական կենտրոնը՝ Էրկեն-Շախար։


== Աշխարհագրություն ==
Շրջանի տարածքի մակերեսը կազմում է 187 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 15659 մարդ։ Բնակչության խտությունը կազմում էր 83,74 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մոնիկա Վիտտի

Մոնիկա Վիտտի (իտալերեն՝ Monica Vitti, իրական անունը` Մարիա Լուիզա Չեչարելլի, նոյեմբերի 3, 1931(1931-11-03)[…], Հռոմ, Իտալիա - փետրվարի 2, 2022(2022-02-02), Հռոմ, Իտալիա), իտալացի դերասանուհի։ Հինգ անգամ արժանացել է Իտալիայի բարձրագույն «Դավիդ դի Դոնաթելլո» կինոմրցանակին՝ կանացի լավագույն դերի համար։


== Կենսագրություն ==
Մոնիկա Վիտտին ծնվել է Հռոմում, իսկ մանկությունն անցել է Մեսինայում։ Պատանի տարիքում մասնակցել է սիրողական ներկայացումների, իսկ 16 տարեկանում ընդունվել է կինոակադեմիա։ 1953 թվականին, ավարտելով Հռոմի դրամատիկական արվեստների ազգային ակադեմիան, աշխատել է թատրոնում և առաջին դերերը կատարել է Բերտոլդ Բրեխտի և Էժեն Իոնեսկոյի դրամաներում։
Կինոդեբյուտը կայացել է 1954 թվականին, երբ ոչ մեծ դերով հանդես է եկել «Ծիծաղել, ծիծաղել, ծիծաղել» կատակերգությունում։ 1957 թվականին Մոնիկան ծանոթացել է Միքելանջելո Անտոնիոնիի հետ և դարձել է վերջինիս կյանքի ուղեկցուհին՝ երկար տարիներ։ Մոնիկայի դերասանական հաջողությունը նշանավորվեց Անտոնիոնիի չորս ֆիլմերի շնորհիվ, որոնք նկարահանվել էին 1960-1964 թվականներին։ Այդ ֆիլմերն էին «Արկած» (1960 թ.), «Գիշեր» (1961 թ.), «Խավարում» (1962 թ.) և «Կարմիր անապատ» (1964 թ.) կինոնկարները։ 1968 թվականին Մոնիկա Վիտտին արժանացավ Սան Սեբաստիանի կինոփառատոնի մրցանակին՝ կանացի լավագույն դերի համար, երբ նկարահանվել էր Մարիո Մոնիչելլիի «Չվրիպես, Ասսունտա» («Աղջիկն ատրճանակով» 1968 թ.) կինոնկարում։
Մոնիկա Վիտտին ճառագում էր կրքոտությամբ և անհասանելիությամբ։ Նա առավել քան համոզիչ էր և կատակերգական, և դրամատիկական դերերում։ Սակայն նրա փորձը՝ հաստատվել անգլիալեզու ֆիլմերում, հաջողությամբ չպսակվեց։ Մոնիկա Վիտտիի ֆիլմերից կարելի է հիշել «Դղյակը Շվեդիայում» (1963 թ.), «Թռչող ափսե» (1964 թ.), «Ալ կինը» (1969 թ.), «Զույգեր» (1970 թ.), «Ազատության ուրվականը» (1974 թ.), «Կեսգիշերային հաճույքներ» (1975 թ.), «Փրկեք, նա ինձ սիրում է» (1977 թ.), «Վայրի անկողիններ» («Վագրեր շրթներկում» 1979 թ.), «Հյուրանոցային համար» (1981 թ.), «Օբերվալդի գաղտնիքը» (1981 թ.), «Ես գիտեմ, որ դու գիտես, որ ես գիտեմ» (1982 թ.), «Սիրախաղ» (1983 թ.) և այլ կինոնկարներ։
Մոնիկա Վիտտին 1974 թվականին Կաննի կինոփառատոնի ժյուրիի կազմում էր։ 1984 թվականին «Սիրախաղ» ֆիլմի համար արժանացել է Բեռլինի կինոփառատոնի «Արծաթե արջ» մրցանակին։ 1989 թվականին, որպես ռեժիսոր, սցենարիստ և դերասանուհի, հանդես է եկել «Գաղտնի սկանդալ» ֆիլմով։ Դրանից հետո նա լքել է կինեմատոգրաֆը, սակայն շարունակել է նկարահանվել հեռուստատեսությունում և աշխատել թատրոնում։ 1993 թվականին հրատարակել է իր ինքնակենսագրությունը։ 1995 թվականին, Վենետիկի կինոփառատոնում նա արժանացել է «Ոսկե առյուծ» մրցանակին՝ կինեմատոգրաֆում կատարած ներդրումների համար։


== Անձնական կյանքը ==
1950-ական թվականների վերջից Մոնիկա Վիտտին սիրավեպ ուներ Միքելանջելո Անտոնիոնիի հետ, իսկ 1960-ական թվականների վերջում արդեն, համատեղ ֆիլմերի բացակայության պատճառով, նրանց հարաբերությունները լարվեցին, որի արդյունքում նրանք դադարեցին հանդիպել։
1975 թվականից Մոնիկան հանդիպում էր ռեժիսոր Ռոբերտո Ռուսսոյի հետ, իսկ 1995 թվականին նրանք ամուսնացել են։
Մահացել է 2022 թվականի փետրվարի 2-ին Հռոմում։


== Մասնակի ֆիլմագրությունը ==


== Ծանոթագրություններ ==
Ադել Օմեր դը Հել

Ադել Օմեր դը Հել (ֆր.Adèle Hommaire de Hell, ի ծնե` Ադել Էրիո. (ապրիլի 1, 1810(1810-04-01), Arbois - մայիսի 16, 1883(1883-05-16), rue du Bac, Փարիզի 7-րդ շրջան),  ֆրանսիացի գրող, ճանապարհորդ, Ֆրանսիայի աշխարհագրական ընկերության անդամ։
Երկրաբան Խավիեր Օմեր դը Հելի կինը (1812-1848)։ 
Նրա անունը կապված է 19-րդ դարի գրական խոշորագույն կեղծիքներից մեկի `Պ.Պ.-ի կողմից ստեղծված Օմեր դը Գելի օրագրերի հետ, որը  նկարագրում էր Ադել Օմեր դե Գելի հարաբերությունները Մ. Յու. Լերմոնտովի հետ։


== Կենսագրություն ==
Ադել Օմեր դը Գելը ծնվել է 1819 թվականին (որոշ աղբյուրներ նշում են այլ ամսաթվերի մասին) Պա դը Կալեում։ Վաղ էր որբացել։ Նրան տեղավորում են են Սենտ-Էթյենի կրոնական գիշերօթիկ դպրոցում, որտեղ ստանում է լավ կրթություն։ Այստեղ հանդիպում է երիտասարդ ինժեներ Խավիեր Օմերին և 1834 թվականին ամուսնանում է նրա հետ։ Ամուսնական կյանքում ունեցել են երեք որդի (Էդվարդ, Լեոն և Գուստավ)։ Ֆրանսիայի կառավարությունը  ամուսնուն ուղարկում է Օսմանյան կայսրություն, և Ադելը հետևում է նրան։ 1836 թվականին երիտասարդ ընտանիքը ուղևորվում է Ռուսաստան՝ հարավային հողերի ՝ Կովկասի, տափաստանային տարածքների և նախալեռնային տարածքների երկրաբանական հետախուզման նպատակով։ 1839 թվականին Դնեպր գետի ափին գտնվող երկաթահանքի հայտնաբերման համար կայսր Նիկոլայ 1-ինը նրա ամուսնուն պարգևատրել է Սուրբ Վլադիմիրի շքանշանով և ազնվական կոչումով, որի կապակցությամբ Խավիեր Օմերը ազգանունին ավելացնում է մոր դը Գելի անունը։ Նրանց հետազոտության արդյունքը 3 հատորանոց աշխատություն էր («Կասպից ծովի տափաստանները, Կովկասը, Ղրիմը և Հարավային Ռուսաստանը», Փարիզ, 1843-1845)։ Չնայած այն հանգամանքին, որ այս ստեղծագործության հեղինակային իրավունքը պատկանում էր ամուսնուն, Ադել Օմերը անմիջականորեն ներգրավված էր նյութերի հավաքագրման և մշակման մեջ, մասնավորապես, նրան էր պատկանում մի շարք էջերի հեղինակությունը։ Բացի այդ, Ադել Օմեր դը Գելը հեղինակ է Ռուսաստանի հարավային ծայրամասերում իր ճանապարհորդության նկարագրությանը, որը լույս է տեսել Ֆրանսիայում և առաջին անգամ ռուսերեն թարգմանվել է Ե. Լ. Սոսնինան։ 1841 թվականին ամուսնական զույգը ճանապարհորդել է Մոլդովա և Ռուսաստանի այլ հարավային շրջաններ։ Հետո նրանք վերադարձել են Ֆրանսիա։
1846 թվականին Ադել Օմեր դը Գելը հրատարակել է Ռուսաստանի մասին բանաստեղծությունների ժողովածուն։ Շուտով ամուսինը մեկնել է Պարսկաստան, որտեղ 1848 թվականին նա մահացավ է տենդից՝ Սպահանում գտնվող Նոր Ջուղայում։ Մնացած տարիները այրին նվիրել է մի շարք աշխատությունների հրապարակմանը, որոնք նկարագրում են իրենց ավելի վաղ ճանապարհորդությունները հարավային Ռուսաստանի և Մերձավոր Արևելքի երկրներով։


== Ծանոթագրություններ ==


== Արտաքին հղումներ ==
Лермонтовская энциклопедия
П.Попов Отклики иностранной печати на публикацию «Писем и записок» Оммер де Гелль
All I Want for Christmas Is You

«All I Want for Christmas Is You», երգը գրել են ամերիկացի երգչուհի Մրայա Քերին և Ուոլտեր Աֆանասեֆը Քերիի «Merry Christmas» չորրորդ ստուդիական ալբոմի համար։ Այն երգչուհու առաջին երգն է, որը նվիրված է Սուրբ ծննդյան տոնին։


== Նախապատմություն ==
Մեծ հաջողություն ունեցած մի շարք ստուդիական ալբոմների թողարկումից հետո Մրայա Քերիի լեյբլը՝ Columbia Records-ը, առաջ է քաշել սուրբծննդյան թեմատիկայով երգերի ալբոմի թողարկման գաղափար։ Այդ ժամանակ Քերին, ըստ Columbia-ի ղեկավարության, համարվում էր փոփ-երգչուհի։ Նախատեսվում էր տոնական ալբոմի ձայնագրման շնորհիվ մեծացնել Քերիի լսարանը և նրան դարձնել էստրադային արտիստ։ Քանի որ Սուրբ ծնունդը եղել է Մրայայի սիրած տոնը, նա համաձայնել է ձայնագրել այդ սկավառակը։


== Քննադատների արձագանքը ==
«All I Want for Christmas Is You» երգը հիանալի կերպով է ընդունվել քննադատների կողմից։ AllMusic-ի լրագրող Ռոշ Պարիսենն ասել է, որ երգը «լավ է կազմված», գովել է գործիքավորումը և մեղեդին։ Սթիվ Մորսը՝ The Boston Globe խմբագիրը, իր գրախոսության մեջ գրել է, թե Քերին դրել է իր հոգին երգի կատարման մեջ։
2010 թվականին Rolling Stone հեղինակավոր հրատարակչությունը «All I Want for Christmas Is You» երգը տեղադրել է «Ռոքնռոլի դարաշրջանի սուրբծննդյան լավագույն երգերի շարքի» չորրորդ հորիզոնականում՝ երգն անվանելով «տոնական ձևաչափ»։


== Կենդանի կատարումներ ==
Քերին «All I Want for Christmas Is You» երգով հանդես է եկել ինչպես համաշխարհային շրջագայությունների շրջանակներում, այնպես էլ հեռուստատեսային հաղորդումներում։ Երգն ընդգրկվել է Daydream World Tour-ի (1996) ճապոնական երգացանկում, ինչպես նաև Butterfly World Tour (1998), Charmbracelet World Tour (2002–03), The Adventures of Mimi (2006) համերգային շրջագայությունների երգացանկերում։


== Հիթ-շքերթներ ==


== Հավաստագրեր ==


== Քավեր տարբերակները ==

Լինդսի Ստիրլինգ (Warmer in the Winter, 2017)
Lena (Sing meinen Song – Das Weihnachtskonzert, 2017)
Out of the Blue (2017) 


== Ծանոթագրություններ ==
Ջորջ Էբբոտ Ֆրենսիս

Ջորջ Էբբոտ Ֆրենսիս (հունիսի 25, 1887(1887-06-25)[…], Չոտոկվա շրջան, Նյու Յորք, ԱՄՆ - հունվարի 31, 1995(1995-01-31)[…], Մայամի Բիչ, Մայամի Դեյդ շրջան, Ֆլորիդա, ԱՄՆ), ամերիկացի ռեժիսոր և պրոդյուսեր։


== Կենսագրություն ==
Ամերիկյան ռեժիսոր, թատերագիր և պրոդյուսեր։ Բրոդվեյի լեգենդար գործիչ։ 1913 թվականին սկսել է դերասանական կարիերան։ Այնուհետև գրել է շատ պիեսներ և դրանք բեմադրել Բրոդվեյում։ Նրա պիեսներից մի քանիսը էկրանավորվել են։ Ձայնային ֆիլմերի ի հայտ գալուց հետո, Էբբոտը տեղափոխվել է Հոլիվուդի։ Եղել է «Արևմտյան ռազմաճակատում անփոփոխ է» ֆիլմի սցենարի համահեղինակ և ըստ իր սցենարների բեմադրել է մի քանի ֆիլմեր։
1931 թվականին վերադարձել է թատրոն և բեմադրել է երկու ֆիլմեր, որոնք թատերական մյուզիքլների էկրանային տարբերակներ են։ Նա նաև արտադրել է ֆիլմեր, իսկ արտադրված ֆիլմերից շատերը դարձել են հիթեր։ 1983 թվականին, 95 տարեկան հասակում, նա բեմադրել և եղել է բրոդվեական On Your Toes մյուզիքլի համապրոդյուսերը։ 1993 թվականին 105 տարեկան հասակում մասնակցել է տոնակատարությունների, որը նվիրված էր Բրոդվեյի 100-ամյակին, որտեղ նա միակ հյուրն էր, որը «հոբելյարից» տարիքով մեծ էր։


=== Ֆիլմագրություն ===


== Ծանոթագրություններ ==


== Արտաքին հղումներ ==
George Abbot fansite Archived 2011-07-13 at the Wayback Machine.
George Abbott Biography
Դուրսեցիները (վեպ)

Դուրսեցիները, Լևոն Շանթի վեպը, որ նա գրել է 1894 թ.։
Վեպի պատմական հիմքը, ամենայն հավանականությամբ, Կարինի «Երկրագործական ընկերություն» գաղտնի կազմակերպության պատմությունն է, թեև վեպը պատկերում է կերպարների բուն գործունեության նախաշրջանը միայն, երբ նրանք առօրյա հոգսերի մեջ երբեմն հիշում են, որ պիտի գնան երկիր։


== Սյուժեն ==
Դուրսեցիները Արևմտյան Հայաստանի տարբեր գավառների բնակիչներ են, որ տարբեր պատճառներով եկել են Կ.Պոլիս։ Նրանց բոլորին համախմբել է հայրենի երկրին օգնելու ձգտումը։ Բագրատը կարնեցի է, բարձրագույն կրթություն է ստացել Մոսկվայում, Կ.Պոլսում զբաղվում է ուսուցչությամբ։ Գևորգը նույնպես կարնեցի է, մասնակցել է Կարնո խռովություններին, իսկ բանտարկությունից ազատվելուց հետո մեկնել է Կ.Պոլիս։ Սարգիսը, խուսափելով հայրենի քաղաքում տիրող հալածանքներից, հեռացել է Կ.Պոլիս, այնտեղ զբաղվում է ուսուցչությամբ։ Նրանց չորրորդ ընկերը՝ Վասակը, չի աշխատում՝ դա համարելով ազատությունից զրկվելու պատճառ։


== Ծանոթագրություններ ==
Մինասցոց գեղ

Մինասցոց գեղ, գյուղ Օսմանյան կայսրությունում, Տրապիզոնի վիլայեթի Աքչեաբադի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Բլեյն շրջան (այլ կիրառումներ)

Բլեյն շրջան, կարող է վերաբերել՝

Բլեյն շրջան - ԱՄՆ Այդահո նահանգի 44 վարչական միավորներից մեկը
Բլեյն շրջան - ԱՄՆ Մոնտանա նահանգի 56 վարչական միավորներից մեկը
Բլեյն շրջան - ԱՄՆ Նեբրասկա նահանգի 93 վարչական միավորներից մեկը
Ընդերքային ջրեր

Ընդերքային ջրեր կամ Գրունտային ջրեր (գետնաջրեր),  քարոլորտում առաջին ջրակայուն շերտի վրա ջրատար հորիզոնի ստորերկրյա ջրերը։ Սնվում են մթնոլորտային տեղումներից, գետերից, լճերից, ջրամբարներից և այլն։ Ընդերքային ջրերին բնորոշ է ճնշման բացակայությունը։ Տեղանքի երկրաբանական կառուցվածքին համապատասխան՝ երկրակեղևում գրունտային ջրերը տեղադրված են հոսքերով կամ ավազաններով։


== Հայաստանում ==
Հայաստանում տարածված են Արարատյան, Շիրակի, Լոռու, Մասրիկի և այլ միջլեռնային գոգավորություններում։ Գրունտային ջրերի բարձր մակարդակը Արարատյան և Մասրիկի դաշտերում առաջացրել է հողերի աղակալում ու ճահճացում, որոնք բարելավվում են քիմիական ու ցամաքուրդման միջոցներով։ Խոր ջրատար հորիզոնների գրունտային ջրերը (Շիրակի արտեզյան ավազան) ջրհան կայանների միջոցով դուրս են բերվում երկրի մակերևույթ և օգտագործվում ջրամատակարարման նպատակով։ Հայկական հրաբխային բարձրավանդակում գրունտային ջրերով հարուստ են միջլեռնային գոգավորությունները և լավային գոյացումները։
Մարմնավաճառությունը Թուրքիայում

Մարմնավաճառությունը Թուրքիայի Հանրապետությունում օրինական է և կարգավորվում է օրենքի կողմից։ Հասարակաց տները նույնպես օրինական են։ Չնայած, Թուրքիայի տեղական կառավարման բազմաթիվ մարմիններ աշխատում են մարմնավաճառության հետ կապված նոր կազմակերպություններ չգրանցել, նույնիսկ որոշ քաղաքներում, օրինակ Անկարայում և Բուրսայում դատարանի որոշմամբ հասարակաց տները քանդված են եղել։


== Վիճակագրություն ==


== Մարդկանց թրաֆիքինգ ==

Համաձայն UNDOC-ի տվյալների, Թուրքիան սեռական նպատակներով թրաֆիքինգի վերջնակետերից մեկն է։ 2008 թվականի տվյալներով Թուրքիայի համար սեռական նպատակներով թրաֆիքինգի աղբյուր են եղել Թուրքմենստանը, Ուզբեկստանը, Հայաստանը, Մոլդովան, Ղրղզստանը, Ռուսաստանը, Վրաստանը, Ուկրաինան, Ադրբեջանը, Ռումինիան, Ղազախստանը, Բելառուսը, Բուլղարիան, Ինդոնեզիան, Հունաստանը և Մարոկկոն։ Ռուսաստանյան կազմակերպված հանցագործությամբ զբաղվող միավորումները նկատվել են կանանց տրաֆիկինգի մեջ՝ Ռուսաստանից, Ուկրաինայից և Լեհաստանից կանայք հայտնվում են շատ Եվրոպայի շատ երկրներում, ինչպես նաև Թուրքիայում։ 2006 թվականի զեկույցների համաձայն, երկիրը արագ դառնում էր նախկին ԽՍՀՄ–ից սեռական ստրուկների մեծագույն շուկաներից մեկը՝ «Ենթադրաբար, մոտ 5000 կին, որոնցից կեսից ավելին Մոլդովայից և Ուկրաինայից են, Թուրքիայում գտնվում են որպես ստրուկ–մարմանավաճառ»


== Զանգվածային մշակույթ ==
2001 թվականի փետրվարի 17-ին հայազգի մադամ Մաթիլդ Մանուկյանը, Թուրքիայի հասարակաց տների թագուհի, երկրի ամենահարուստ կանանցից մեկը, մահացավ։ Նա 32 հասարակաց տներից կազմված ցանց է կառուցել։


== Ծանոթագրություններ ==
Տրետյակովո (գյուղ, Դուխովշչինսկի շրջան)

Անվան այլ կիրառումների համար տե՛ս՝ ՏրետյակովոՏրետյակովո (ռուս.՝ Третьяково), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 385 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պետրովկա (գյուղ, Նիկոլաևի շրջան)

Անվան այլ կիրառումների համար տե՛ս՝ ՊետրովկաՊետրովկա (ուկրաիներեն՝ Петрівка), գյուղ Ուկրաինայի Նիկոլաևի մարզի Նիկոլաևի շրջանում։
2001 թվականի տվյալներով Պետրովկա գյուղում բնակվում էր 1 160 մարդ։ Բնակավայրը զբաղեցնում է 7695 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիկոլա Էսկյուդե

Նիկոլա Ժան Քրիստոֆ Էսկյուդե (ֆր.՝ Nicolas Jean-Christophe Escudé, ապրիլի 3, 1976(1976-04-03), Շարտր), ֆրանսիացի նախկին պրոֆեսիոնալ թենիսիտ։ Պրոֆեսիոնալ կարիերան սկսել է 1995 թվականին, ավարտել 2006 թվականի մայիսի 18-ին։ կարիերայի ընթացքում հաղթանակ է տարել մենախաղի չորս և զուգախաղի երկու մրցաշարերում։ Մեծ Սաղավարտի մրցաշարերում առավելագույն հաջողությունը եղել է 1998 թվականի Ավստրալիայի բաց առաջնությունում կիսաեզրափակիչ դուրս գալը։ Եղել է 2001 թվականի Դևիսի գավաթի հաղթող։
Նիկոլաի կրտսեր եղբայրը՝ Ժյուլեն, եղել է պրոֆեսիոնալ ֆուտբոլիստ, 2006-2010 թվականներին 13 խաղ է անցկացրել Ֆրանսիայի ազգային հավաքականի կազմում։


== Մարզական կարիերա ==
Ամենից շատ Էսկյուդեին հիշում են 2001 թվականի հետ կապված, երբ նա Ուիմբլդոնի մրցաշարի չորրորդ շրջանում հինգ սեթում առավելության է հասել ավստրալիացի Լեյթոն Հյուիթի նկատմամբ (քառորդ եզրափակիչում Էսկյուդեն պարտվել էր ամերիկացի Անդրե Աղասիին), իսկ դեկտեմբերին, Դևիսի գավաթում Ավստրալիայի հավախականի դեմ եզրափակիչում, խատածածկի վրա հյուրընկալվելիս, կրկին հինգ սեթում, հաղթել է նույն Լեյթոն Հյուիթին, ով այդ ժամանակ արդեն աշխարհի առաջին ռակետն էր, իսկ որոշիչ խաղում, չորս սեթում, առավելության է հասել Ուեյն Արթուրի նկատմամբ, իր հավաքականի համար շահելով հաղթական միավորը՝ 3-2։
Նիկոլան կարիերայում իր առավելագույն վարկանիշին հասել է 2000 թվականի հունիսի 26-ին, երբ նա դարձել է համաշխարհային դասակարգման թիվ 17 ռակետ։ Նա բնածին ձախլիկ է, ով երեքա ժամանակ սովորել է խաղալ աջ ձեռքով, իսկ մնացած ամեն ինչ անում է ձախով։ Էսկյուդեն եղել է ժամանակաից թենիսի այն եզակիներից մեկը, ով նախընտրել է «մատուցում-ելք դեպի ցանց» ոճը։ Առաջին իսկ հնարավորության դեպքում Էսկյուդեն շարժվել է դեպի ցանց, որտեղ փորձել է ընթացքից ավարտել խաղարկությունը իր օգտին։
2006 թվականին Նիկոլան հայտարարել է սպորտից հեռանալու մասին՝ ուսի մշտական վնասվածքի պատճառով, որի պատճառով վերջին տարիներին հազվադեպ էր կարողանում մասնակցել մրցաշարերին։ 2008—2012 թվականներին եղել է Ֆեդերացիայի գավաթում Ֆրանսիայի հավաքականի ավագը։


== ATP մրցաշարերի եզրափակիչներ ==


=== Մենախաղ (6) ===


==== Հաղթանակներ (4) ====


==== Պարտություններ (2) ====


=== Զուգախաղ (2) ===


==== Հաղթանակներ (2) ====


== Մեծ Սաղավարտի մրցաշարերի ելույթների վիճակագրություն ==


== Արտաքին հղումներ ==
Նիկոլա Էսկյուդեն ATP կայքում
Նիկոլա Էսկյուդեն ITP կայքում Archived 2016-05-02 at the Wayback Machine.
Նիկոլա Էսկյուդեն Դևիսի գավաթի մասնակցի կայքում
Veni, vidi, vici

«Veni, vidi, vici» (ˈvɛni ˈvidi ˈvitʃi; «Եկա, տեսա, հաղթեցի»), Հուլիոս Կեսարից ժառանգված լատիներեն արտահայտություն, որը, համաձայն Ապպիանոսի, Կեսարը զեկուցել է հռոմեական սենատին մոտավոր մ.թ.ա. 47 թվականին, երբ Զելայի ճակատամարտում արագորեն հաղթեց Պոնտոսի արքա, Միհրդատ VI Եվպատորի որդուն՝ Փառնակ II-ին։ Այս արտահայտությունը օգտագործվում է արագ, վերջնական հաղթանակը նշելու իմաստով։
Արտահայտությունը Պլուտարքոսի «Կեսարի կյանքը» և Սվետոնիոսի «Տասներկու կեսարների կյանքը» գրքերում վերագրվում է Հուլիոսին։ Պլուտարքոսը գրում է, որ Կեսարն այսպես զեկուցել է իր Հռոմում գտնվող ընկերոջը՝ Ամանտիուսին։ Ըստ Սվետոնիոսի` Կեսարի պոնտական արշավանքի ժամանակ տախտակի վրա գրված այս արտահայտությունը տանում էին նրա առջևից։


== Ակնարկ ==
«Veni, vidi, vici» նախադասության տարբերակները հաճախ մեջբերվում են և օգտագործվում են նաև երաժշտության, արվեստի, գրականության և զվարճանքի մեջ։
Դեռևս Կեսարի ժամանակից արտահայտությունը օգտագործվել է հիմնականում ռազմական առումով։ 17-րդ դարի Վիեննայի ճակատամարտից հետո Լեհաստանի արքա Յան Սոբեսկին մեջբերել է այս խոսքերը, ասելով Venimus, Vidimus, Deus vicit («եկանք, տեսանք, Աստված հաղթեց»)։ 2011 թվականին Հիլարի Քլինթոնի պետքարտուղարը, անդրադառնալով Մուամար Քադաֆիի մահվանը, նմանատիպ արտահայտություն է արել, ասելով՝ «եկանք, տեսանք, նա մահացավ»։
Արտահայտությունը նաև օգտագործվել է երաժշտությունում, ներառյալ որոշ հայտնի ստեղծագործություններում։ Գեորգ Հենդելի 1724 թվականի «Հուլիոս Կեսար» օպերայի բացումը ներառում էր Curio, Cesare venne, e vide e vinse («Curious, Կեսարը եկավ, տեսավ և հաղթեց») տողերը։ Mame մյուզիքլի երաժշտական երգը ներառում է այս տողերը. «Եկար, տեսար, հաղթեցիր»։ Ավելի վերջերս. ռեփեր Jay-Z-ը ուղղակիորեն օգտագործել է արտահայտության անգլերեն տարբերակը իր «Encore» երգում։ Շվեդական The Hives խումբն այս արտահայտությունը հղել է իր Veni Vidi Vicious ալբոմին։ Կորեկան Block B խմբի ռեփեր Ու Ջի Հոյի երգն ունի Veni, vidi, vici անունը։
Այս արտահայտությունը լայնորեն տարածված է գրականության և ֆիլմարտադրության ոլորտներում։ Ֆրանսիացի գրող Վիկտոր Հյուգոյի Veni, vidi, vixi («Եկա, տեսա, ապրեցի») գիրքը, որը գրել է 1843 թվականին՝ 19 տարեկան իր դստեր՝ Լեոպոլդինայի մահվանից հետո, իր առաջին բանաստեղծության մեջ գրել է. J'ai Bien assez vécu ... («Ես բավականին երկար եմ ապրել ...»): Փիթեր Վենկմանը, ով 1984 թվականին նկարահանած «Ghostbusters» ֆիլմի գլխավոր հերոսներից մեկն էր, արտահայտությանը տալիս է ավելի հումորային վարիացիա. «We came. We saw. We kicked its ass!»։


== Լատիներեն քերականություն ==
Veni, vidi, և vici բայերը լատիներենի venire, videre և vincere բայերի առաջին կատարյալ ձևերն են, որոնք նշանակում են «գալ», «տեսնել» և «նվաճել»։


== Ծանոթագրություններ ==


== Արտաքին հղումներ ==
Sobre esta frase de Julio César, con testimonios de los autores antiguos y su correspondiente traducción Archived 2010-05-04 at the Wayback Machine.
Հայոց պատերազմները և ռազմարվեստը

Հայոց պատերազմները և ռազմարվեստը հայ ռազմարվեստի պատմության մատենաշար է, որի առաջին երկու հատորը լույս են տեսել 2009 թվականին, իսկ հաջորդ երեքը՝ 2013 թ․։ Նախատեսվում էր, որ մատենաշարը բաղկացած էր լինելու ընդհանուր 54 հատորից։ Մատենաշարը ներկայացնում է հայ ռազմարվեստի, սպառազինության, նշանավոր ճակատամարտերի, և հայկական բազմադարյա ամրաշինության պատմությունը սկսած մ.թ.ա. վաղեմի ժամանակաշրջանից մինչև Մեծ Հայքի Արշակունյաց թագավորության ժամանակաշրջանը ։
Նախագծի հեղինակն ու ղեկավարն է Հայկ Դեմոյանը։ Նախագիծը հայ ռազմարվեստի համակողմանի, ամբողջական և գիտական ուսումնասիրության առաջին փորձն է ։


== Մատենաշարի հատորներ ==


== Աղբյուրներ ==
Մադոննան ժայռերում

Մադոննան ժայռերում (իտալերեն՝ La Vergine delle rocce), Լեոնարդո դա Վինչիի՝ կառուցվածքով գրեթե չտարբերվող երկու նկարների անվանումը, որոնցից մեկը ցուցադրված է Լուվրում, իսկ մյուսը՝ Լոնդոնի ազգային պատկերասրահում։


== Տարբերակներ ==
Լուվրում պահպանվող տարբերակը նկարվել է 1483-1486 թվականների միջև ընկած ժամանակահատվածում և նույնիսկ ավելի վաղ։ Այն 8 սմ-ով բարձր է լոնդոնյան տարբերակից։ Այս նկարի մասին առաջին հիշատակումը վերաբերում է 1625 թվականին, երբ այն գտնվում էր ֆրանսիական թագավորական հավաքածուում։
Առաջին նկարին գրեթե նույնական լոնդոնյան նկարը նկարվել է ավելի ուշ, բայց մինչև 1508 թվականը։ Ենթադրվում է, որ նկարի որոշ մասերի վրա աշխատել են դը Պրեդի (de Predis) եղբայրները։ Այն նկարվել է Միլանում գտնվող Սան Ֆրանչեսկո Գրանդե եկեղեցու կապելլայի համար։ Ամենայն հավանականությամբ եկեղեցին այն վաճառել է 1781 թվականին (ավելի ստույգ՝ 1785 թվականից շուտ) նկարիչ Գևին Գամիլտոնին, որը նկարը բերել է Անգլիա։ Մի քանի հավաքածուներում ներառվելուց հետո «Մադոննան ժայռերում» նկարը 1880 թվականին գնվել է Ազգային պատկերասրահի կողմից։ 2005 թվականի հունիսին ինֆրակարմիր հետազոտության միջոցով հայտնաբերվել է նկարը, որի վրա գրված էր «Մադոննան ժայռերում»։ Ենթադրաբար այնտեղ պատկերված է եղել ծնկաչոք կին, որը մի ձեռքով պահում է երեխային, իսկ մյուսը պարզել է վեր։ Որոշ ուսումնասիրողներ կարծում են, որ ի սկզբանե Լեոնարդոն ծրագրել է նկարել նորածին Հիսուսի երկրպագությունը։ Ռենտգենյան և ինֆրակարմիր հետազոտությունները բացահայտել են նաև նկարի վրա եղած այլ հեղինակային շտկումներ։


== Կառուցվածք և ոճ ==
Նկարում պատկերված է ծնկաչոք Աստվածամայրը՝ իր հովանավորող ձեռքը Հովհաննես Մկրտչի գլխին դրած։ Աջ կողմում հրեշտակը պահում է նորածին Հիսուսին, որը բարձրացրել է ձեռքը ի նշան օրհնության։ Ամբողջ տեսարանը արված է նրբության և հանգստության մեջ, ինչը հակադրվում է բնանակարային ֆոնի հետ՝ կազմված ուղղաձիգ ժայռերից։ Հենց այդ ֆոնն է նկարին տվել «Մադոննան ժայռերում» անունը։ Ստեղծագրոծության հորինվածքը կառուցված է բուրգի տեսքով։ Լեոնարդոն նկարին հաղորդում է խորություն ոչ միայն երկրաչափության, այլ նաև իր կողմից մշակված սֆումատո ոճաձևի միջոցով, որի ժամանակ առարկաների ուրվագծերը մեղմացվում են դրանք պատող օդային մշուշի շեշտադրման համար։


== Մշակույթում ==
Նկարը հիշատակվում է Դեն Բրաունի «Դա Վինչիի ծածկագիրը» գրքում, որտեղ հեղինակը պնդում է, որ Լուվրում ցուցադրվող տարբերակի վրա ոչ թե Հիսուսն է օրհնում Հովհաննես Մկրտչին, այլ ընդհակառակը հրեշտակը պահում է Հովհաննեսին, իսկ Մարիամը գրկում է Հիսուսին, ով երկրպագում է Հովհաննես Մկրտչին։ Լուվրի ներկայացուցիչները այս վարկածն անվանեցին «շինծու», իսկ «Դա Վինչիի ծածկագիրը» գրքի պատճառով առաջացած գրական ազդեցությունը՝ արվեստի պատմության ծաղրերգություն։
Նկարը հիշատակվում է նաև Պոլ Ուիլյամս Անդերսոնի 1957 թվականի «Լույս» ֆանտաստիկ պատմվածքում։ Լուսնի վրա առաջին անգամ վայրէջք կատարած ամերիկացի տիեզերագնացները հայտնաբերում են մեխված կոշիկների հետքեր։ Դրանց հետևելով՝ տիեզերագնացներից մեկը հայտնվում է խառնարանում, որը լցված էր երկնագույն մշուշով։ Նա Երկրին ուղղված ժայռի վրա գտնում է խաչի փորագիր պատկերը։ Ցնցված նա վերհիշում է «Մադոննան ժայռերում» Լոնդոնի ազգային պատկերասրահում գտնվող կտավը նմանատիպ «Երկրի վրա երբեք չփայլող լույսով՝ սառը, գունատ, աննկարագրելի մեղմ․․․» և հասկանում է՝ ով է եղել Լուսնի վրա իրենից առաջ։


== Ծանոթագրություններ ==
(7639) Օֆուտ

(7639) Օֆուտ (անգլ.՝ Offutt), աստերոիդ աստերոիդների գոտու արտաքին մասում։ Հայտնաբերվել է 1985 թվականի փետրվարի 21-ին Օաք Ռիջ աստղադիտարանի կողմից Հարվարդում։
Միջին հեռավորությունը Արեգակից կազմում է 3,24274 ա. մ., առավելագույնը մոտենում է 2,858 ա. մ. հեռավորության վրա և հեռանում 3,6274 ա. մ.։ Արեգակի շուրջ մեկ ամբողջական պտույտ է կատարում 2132,88 երկրային օրվա ընթացքում, իր ուղեծրով շարժվելով միջինում 0,168786 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7639) Օֆուտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սանդ (Ստորին Հռենոսի գավառ)

Սանդ (ֆր.՝ Sand), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 1148 մարդ, բնակչության խտությունը` 180.79 մարդ/կմ²։ Բնակավայրը զբաղեցնում է 6.35 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 25 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 807 աշխատունակ (15-64 տարեկան)  բնակիչ, որոնցից ակտիվ էին 609-ը, իսկ ոչ ակտիվները` 198։ Ակտիվության ցուցանիշը կազմում է 75,5 %։ 609 աշխատունակ մարդկանցից աշխատել է 581 անձ (309 տղամարդ և 272 կին)։ Գործազուրկ են եղել 28 անձ (12 տղամարդ և 16 կին)։ 198 անաշխատունակներից 78-ը եղել են աշակերտներ կամ ուսանողներ, 74-ը` թոշակառուներ, իսկ 46-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Զավետի Իլիչա (այլ կիրառումներ)

Զավետի Իլիչա, կարող է վերաբերել՝

Զավետի Իլիչա - գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Զավետի Իլիչա - քաղաքատիպ ավան Ռուսաստանի Խաբարովսկի երկրամասի Սովետսկո-Գավանսկի շրջանի կազմում։
Զավետի Իլիչա - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Ռովոյամ

Ռոբովամ (եբրայերեն՝ רְחַבְעָם, Ռեհավամ՝ «բազմացնող ժողովուրդ»), աստվածաշնչյան կերպար, Հուդայի Թագավորության հիմնադիրը, իր հոր՝ Սողոմոնի իրավահաջորդը։ Նրա մայրը ամոնիտուհին էր։ Ռովոյամը թագավորեց 17 տարի (3 Թագ. 14: 21; 2փար. 12:13): Ներկայումս դրա գոյության մասին ոչ մի աստվածաշնչյան հաստատում չկա։


== Կենսագրություն ==


=== Հուդայի Թագավորության հիմնադրումը ===
Ռովոյամը Իսրայելի թագավոր Սողոմոնի օրինական ժառանգորդն էր, սակայն ժողովրդի զայրույթն էր առաջացրել, հրաժարվելով նվազեցնել հոր օրոք հաստատված հարկերը (2 թագ. 10:4). Մարդիկ, ովքեր հավաքվել էին Սիհեմում (Շհեմ), ապստամբեցին և բաժանվեցին Ռովոյամից։ Թագավորի կողքին մնացել էր միայն Հուդայի ցեղը և Բենիամինի ցեղի կեսը, մինչդեռ տասը Հյուսիսային ցեղեր հիմնեցին Իսրայելի նոր թագավորությունը և որպես թագավոր ընտրեցին Հերովոամի 1-ին։ Ռովոյամը որոշեց ետ գրավել տասը ցեղերը, քանի որ նա ուներ հոր կանոնավոր բանակ, բայց Հերովոամը Փարավոնի փեսան էր, ով շահագրգռված էր պետությունը տարանջատել երկու մասի։ Անջատողականությունը ճնշելու փորձի դեպքում Ռովոյամը ստիպված կլիներ պայքարել նաև եգիպտական զորքերի դեմ, այդ ժամանակ նա կարող էր կորցնել նաև մնացած ունեցվածքը։ Մարգարե Սամեյը զգուշացրեց նրան այդ գաղափարի անհույս լինելու մասին։ Ըստ Աստվածաշնչի տեքստի, այս անկումը Սողոմոնի՝ Ռովոյամի հոր պատիժն էր։ Ռովոյամի թագավորության ընթացքում նրա  Հերովոամ 1-ի միջև պատերազը եղել է շարունակական։


=== Պատերազմ Եգիպտոսի հետ ===
Ռովոյամի Թագավորության հինգերորդ տարում փարավոն Շեշոնկ I-ը (Սուսակիմ) հարձակվեց հրեաների վրա, թալանեց Երուսաղեմը և Երուսաղեմի տաճարը, Հուդայական թագավորությունը վերածեց Հին Եգիպտոսի վասալի։ Կառնակում՝ Շեշոնկայի հուշարձաններից մեկի վրա պահպանվել է հրեաներից վերցրած քաղաքների ցանկը։
Ռովոյամը մահացել է կյանքի 58-րդ տարում՝ մ. թ. ա. 915 թվականին (Վիլյամ Օլբրայթի ժամանակագրությամբ, ըստ Էրլիխմանի, նա թագավորել է նաև մ. թ. ա. 914 թ.), և թաղվել է Երուսաղեմում (3զար. 14:31):


=== Ընտանիք ===
Ռովոամն ուներ 18 կին և 60 հարճ, որոնցից ծնվել էին 28 որդի և 60 դուստր։


== Հիշատակում մշակույթում ==
Ժողովրդական ապստամբությունից փախչող Ռովոյամի հետ մշակութաբարելիեֆի հիշատակումները տեղադրված են Դանթեի քավարանի առաջին շրջանում, որտեղ հպարտները պատժվում են։


== Այլ նշանակություններ ==
Անգլիայում «Ռովոյամ» (Rehoboam) կոչվում է գինու շիշը, որը պարունակում է 4,5 լիտր կամ 6 «շիշ» (ծավալի միավոր)։ Տես շամպայն։


== Արտաքին հղումներ ==
Мелахим I // Тора Онлайн


== Ծանոթագրություններ ==
Բաղրամյան (Բաղրամյանի շրջան)

Անվան այլ կիրառումների համար տե՛ս՝ Բաղրամյան (այլ կիրառումներ)Բաղրամյան, գյուղ Հայաստանի Արմավիրի մարզում, Բաղրամյանի տարածաշրջանում։ Գտնվում է մարզկենտրոնից 19 կմ հյուսիս-արևմուտք, բարձրությունը ծովի մակերևույթից՝ 1080 մ։Բաղրամյան համայնքը ,որպես շրջկենտրոն հիմնադրվել է 1983թ-ին։Հեռավորությունը Երևանից՝ 57 կմ է, իսկ Հայաստանի պետական սահմանից՝ 20 կմ։


== Բնակչություն ==
Բաղրամյանի ազգաբնակչության փոփոխությունը.


== Տնտեսություն ==
Բնակչությունը զբաղվում է հացահատիկի, բանջարաբոստանային կուլտուրաների մշակությամբ և անասնապահությամբ։


== Աշխարհագրություն ==
Բաղրամյանի կլիմային բնորոշ են տաք, չոր ամառներ և համեմատաբար կարճ, բայց ցուրտ ձմեռներ։


===== Ժամային գոտի =====
Բաղրամյանը, ինչպես և ամբողջ Հայաստանը, գտնվում է Գրինվիչի միջօրեականից արևելք՝ չորրորդ ժամային գոտում։ Դա նշանակում է, որ երբ Երևանում ժամը 12.00–ն է, կեսօր, ապա Լոնդոնում առավոտյան 08.00 է, Սիդնեյում՝ երեկոյան 19.00, իսկ Լոս Անջելեսում կեսգիշեր է՝ 01.00:
Մինչև 2011 թվականը Հայաստանն անցնում էր ամառային և ձմեռային ժամային հերթափոխի. մարտի վերջին կիրակի օրը ժամացույցի սլաքները մեկ ժամ առաջ էին տրվում, իսկ հոկտեմբերի վերջին կիրակի օրը ձմեռային ժամանակը վերականգնվում էր՝ ժամացույցի սլաքները մեկ ժամ հետ տալով։ 2012 թվականից Երևանի ժամանակը դարձել է անփոփոխ` ՀՀ համապատասխան օրենքի փոփոխությամբ։


===== Ռելիեֆ։ Բուսական և կենդանական աշխարհ =====
Բաղրամյանը գտնվում է բարեխառն գոտու ցամաքային հատվածում, շրջապատված լեռներով ու լեռնաշղթաներով։ Բաղրամյանի առջև Արարատ լեռան տեսարանն է, իսկ հյուսիսում վեր է խոյանում Արագածը. այսպիսով, Բաղրամյանը թուրքական սահմանից հեռու է ընդամենը քսան կիլոմետր։
Վերջին տարիների ընթացքում ավելի կանոնավոր ոռոգման համակարգը թույլ է տալիս ընդլայնել կանաչ տարածքները և այգիները։


== Բնակավայրեր ==
Բաղրամյանի շրջանի վարչական կենտրոնը Բաղրամյանն է։ Ուներ 16 բնակավայր։ Բնակավայրերն են՝

Արգինա
Արտամետ
Արևադաշտ
Բագարան
Դալարիկ
Երվանդաշատ
Լեռնագոգ
Կողբավան
Հուշակերտ
Մյասնիկյան
Շենիկ
Վանանդ
Տալվորիկ
Քարակերտ


== Ծանոթագրություններ ==
https://www.facebook.com/baghramyani.baghramyan
Բլեյն շրջան (Նեբրասկա)

Անվան այլ կիրառումների համար տե՛ս՝ Բլեյն շրջան (այլ կիրառումներ)Բլեյն շրջան (անգլ.՝ Blaine County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 1.841 կմ² է, բնակչությունը՝ 583 մարդ (2010 թ. տվյալներով)։ Շրջկենտրոնն է Բրյուստեր բնակավայրը։ Կազմավորվել է 1885 թ.։
Հայվալի

Հայվալի, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Հայ ավետարանական քոլեջ

Հայ ավետարանական քոլեջ, երկսեռ երկրորդական վարժարան։ Հիմնվել է 1923 թվականին։ Մինչև 1933 թվականը կոչվել է Հայ մանչերու ավետարանական բարձրագույն վարժարան, 1933-1950 թվականներին՝ Հայուհյաց ամերիկյան վարժարանի հետ միանալուց հետո՝ Հայ ավետարանական երկսեռ բարձրագույն վարժարան։ 1943 թվականից Բեյրութի հայ ավետարանական առաջին Եկեղեցու սեփականությունն է։
1952 թվականին փոխադրվել է այժմյան վայրը՝ Բեյրութի Քանթարի թաղամասի Մեքսիք փողոց։ 1961 թվականից հետևում է Լիբանանյան բակալորիայի պետական ծրագրին։ 1971 թվականին օժտվել է սեփական, նորակառույց «Եփրեմ և Մարթա Փիլիպոսյան» շենքով։ Առ այսօր տվել է ավելի քան 1500 շրջանավարտ։ Մինչև 1975 թվականի քաղաքացիական պատերազմի բռնկումը համարվել է Լիբանանի լավագույն հայկական դպրոցներից։ 1974-1975 թվականներին ունեցել է 794 աշակերտ։ Պատերազմի տարիներին քանիցս ենթարկվել է ավերածության։
Բեյրութի արևմտյան, հիմնականում մահմեդականաբնակ թաղամասերի հայաթափման հետևանքով զգալիորեն նվազել է աշակերտության թիվը։ 2002 թվականին ուներ միայն 106 աշակերտ։ Ոաման տևողությունը 12 տարի է՝ նախակրթական, միջնակարգ և երկրորդական բաժիններով։ Ունի մանկամսուր և մանկապարտեզ։ Դպրոցում գործում են աշակերտական ակումբներ, հրատարակվում աշակերտական մի շարք պարբերաթերթեր։ Ունի հարուստ գրադարան՝ շուրջ 20 հազար հատոր։ Տնօրենն է Զավեն Մպղյանը (1967 թվականից)։
Շոգեքարշ

Շոգեքարշ, շոգեմեքենայով շարժման մեջ դրվող լոկոմոտիվ։ Հիմնական տարրերն են շոգեկաթսան, շոգեմեքենան, էկիպաժը և տենդերը։ Կաթսայի հնոցում վառելիքի այրման ջերմությունը հաղորդվում է կաթսայի ջրին, որը վերածվում է գոլորշու։ Շոգեմեքենան ջերմային էներգիան փոխակերպում է շոգեգլաններում մխոցի շարժման մեխանիկական էներգիայի։ Շուռտվիկա-շարժաթևային մեխանիզմի միջոցով այդ շարժումը փոխանցվում է շարժվող անիվներին։ Շոգեքարշի էկիպաժը բաղկացած է շրջանակից, որի վրա տեղադրվում են կաթսան ու մեքենան, և ընթացային մասից։ Տենդերում սովորաբար պահում են ջրի և քսանյութի պաշարները։ Ըստ անվածրի լայնության տարբերում են լայնածիր և նեղծիր շոգեքարշեր, ըստ սպասարկվող շարժակազմի տեսակի՝ գնացքային (մարդատար և բեռնատար) և մաներային։ Առաջին շոգեքարշերը ստեղծվել են Մեծ Բրիտանիայում՝ 1803 թվականին Ռ․ Թրևիթիկի կողմից և 1814 թվականին Ջ․ Սթեֆենսոնի կողմից։ Ռուսաստանում առաջին շոգեքարշը ստեղծել են Ե․ Ա․ և Մ․ Ե․ Չերեպանովները 1833 թվականին։
Մակսյուտովո (այլ կիրառումներ)

Մակսյուտովո, կարող է վերաբերել՝

Մակսյուտովո - գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Մակսյուտովո - գյուղ Ռուսաստանի Բաշկորտոստան հանրապետության Բուրզյանսկի շրջանի կազմում։
Մակսյուտովո - գյուղ Ռուսաստանի Բաշկորտոստան հանրապետության Զիլաիրսկի շրջանի կազմում։
Մակսյուտովո - գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Մակսյուտովո - գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Մակսյուտովո - գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Մակսյուտովո - գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Աղամ

Աղամ, գյուղ Արևմտյան Հայաստանում, Դիարբեքիրի վիլայեթի Բալուի գավառակում, Արածանիի հովտում, Բալու քաղաքից հյուսիս-արևմուտք, լեռնալանջի վրա։
XX դարի սկզբին ուներ ավելի քան 200 հայ բնակիչ։ Գյուղն ավերվել ու ամայացել է առաջին համաշխարհային պատերազմի տարիներին։
Բնակիչները զբաղվում Էին երկրագործությամբ այգեգործությամբ և անասնապահությամբ։
Աղամում կային եկեղեցի և նախակրթական վարժարան։


== Ծանոթագրություններ ==
Ջա Մորանտ

Թեմիտրիուս Ջամել (Ջա) Մորանտ (անգլ.՝ Temetrius Jamel "Ja" Morant, օգոստոսի 10, 1999(1999-08-10), Դալզել, Սամտեր շրջան, Հարավային Կարոլինա, ԱՄՆ), ամերիկացի պրոֆեսիոնալ բասկետբոլիստ, խաղարկող։ Հանդես է գալիս Բասկետբոլի ազգային ասոցիացիայի (NBA) «Մեմֆիս Գրիզլիս» ակումբում։
Համալսարանային առաջնությունում (NCAA) ներկայացրել է Մյուրեյի նահանգային համալսարանի «Ռեյսերս» ուսանողական թիմը։ Երկու ուսումնական տարի համալսարանային թիմում հանդես գալուց հետո ընտրվել է NBA-ի 2019 թվականի դրաֆթի երկրորդ ընտրությամբ՝ «Մեմֆիս Գրիզլիսի» կողմից։ 2019–20 մրցաշրջանի ավարտին արժանացել է NBA-ի տարվա նորեկի մրցանակին։


== Ծանոթագրություններ ==


== Արտաքին հղումներ ==
Էջը NBA.com կայքում(անգլ.)
Էջը ESPN.com կայքում(անգլ.)
Քիյի (Արդենների գավառ)

Քիյի (ֆր.՝ Quilly), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 85 մարդ, բնակչության խտությունը` 15.48 մարդ/կմ²։ Բնակավայրը զբաղեցնում է 5.49 կմ² տարածք։


== Աշխարհագրություն ==
Գտնվում է Փարիզ քաղաքից 175 կմ արևելք, Շալոն ան Շամպայն քաղաքից 55 կմ հյուսիս, Շառլվիլ Մեզիեր քաղաքից 45 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 45 աշխատունակ (15-64 տարեկան) բնակիչ, որոնցից ակտիվ էին 32-ը, իսկ ոչ ակտիվները` 13։ Ակտիվության ցուցանիշը կազմում է 71,1 %։ 32 աշխատունակ մարդկանցից աշխատել է 32 անձ (18 տղամարդ և 14 կին)։ Գործազուրկ են եղել 0 անձ (0 տղամարդ և 0 կին)։ 13 անաշխատունակներից 2-ը եղել են աշակերտներ կամ ուսանողներ, 6-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բելաշով (գյուղ, Կովելի շրջան)

Բելաշով (ուկրաիներեն՝ Білашів), գյուղ Ուկրաինայի Վոլինի մարզի Կովելի շրջանում։ Հիմնադրվել է 1583 թվականին։
2001 թվականի տվյալներով Բելաշով գյուղում բնակվում էր 493 մարդ։ Բնակավայրը զբաղեցնում է 0,315 կմ² տարածք։ Բնակչության խտությունը կազմում էր 1565,08 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովալիս Դերոյան

Նովալիս Վարազդատի Դերոյան (նաև՝ Տերոյան, փետրվարի 10, 1929(1929-02-10), Երևան, Հայկական ԽՍՀ, ԱԽՖՍՀ, ԽՍՀՄ - հուլիսի 25, 1995(1995-07-25), Երևան, Հայաստան), երաժշտագետ, մանկավարժ։ 


== Կենսագրություն ==
Արվեստագիտության թեկնածու (1971 թվական)։ Պրոֆեսոր (1983 թվական)։ 
Ավարտել է Երևանի պետական կոնսերվատորիան (1955 թվական, ղեկավար՝ Սերգեյ Կոպտև)։ 
1956–1959 թվականներին՝ ՀՀ հանրապետական գրադարանի երաժշտական կաբինետի վարիչ, 1959–1962 թվականներին՝ հեռուստաստուդիայի երաժշտական հաղորդումների պատասխանատու խմբագիր։ 
1962–1964 թվականներին դասավանդել է Երևանի Ռոմանոս Մելիքյանի անվան երաժշտական ուսումնարանում, 1962–1995 թվականներին՝ ԵՊԿ-ում (պրոռեկտոր՝ 1970–1973 թվականներին, երաժշտության տեսության ամբիոնի վարիչ՝ 1973–1974 թվականներին)։
Ուսումնասիրությունները վերաբերում են երաժշտության տեսությանը, գեղագիտությանն ու ընդհանուր մշակութաբանությանը։ Հեղինակ է «Երաժշտական ստեղծագործության վերլուծություն» (1985 թվական) դասագրքի։ 
2015 թվականին լույս է տեսել Դերոյանի «Երկեր» ժողովածուն (կազմող, ներածության և ծանոթագրությունների հեղինակ՝ Ծովինար Մովսիսյան), որտեղ զետեղված են նրա երաժշտատեսական, մշակութաբան-գեղագիտական և գրական-հրապարակախոսական երկերը («Երաժշտական ստեղծագործության ամբողջականության հարցի շուրջ» աշխատությունը, մի շարք ուսումնասիրություններ՝ «Ինվարիանտի պրոբլեմը երաժշտության մեջ», «Մետրառիթմական հակասության 
դիալեկտիկական բնույթը», «Հայ ժողովրդական երգի պոլիֆոնիան»)։ 
Դերոյանի՝ որպես մտավորականի, անհատականության լիարժեք անդրադարձն է «Մարիամի խաչելությունը» ինքնակենսագրական վիպակը։ 
Հրապարակախոսաական նոթերը վերաբերում են 1980–1990-ական թվականների բարդ ու հակասական, նաև ողբերգական իրադարձություններին։
Տանբագ

Տանբագ, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 52 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Իսմերեկ

Իսմերեկ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բզվան

Բզվան, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկա քաղաքից 5-6 կմ արևելք։


== Աշխարհագրություն ==
Տարածքը ծառազուրկ էր և սակավաջուր։ Բնակիչները օգտվում էին ջրհորի ջրից։


== Պատմություն ==
Հայ բնակչությունը գրեթե իսպառ բնաջնջվեց 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ 60 տուն հայ և 27 տուն քուրդ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Պատմամշակութային կառույցներ ==
Բզվանն ուներ Ս. Աստվածածին անունով քարաշեն հայկական եկեղեցի։


== Կրթություն ==
Գյուղում գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Հայաստանի ֆուտբոլի գավաթ

Հայաստանի ֆուտբոլի գավաթը կամ Հայաստանի Անկախության Գավաթ, Հայաստանի ֆուտբոլի գլխավոր գավաթի խաղարկությունն է։
Այն հիմնադրվել է 1939 թվականին և ի սկզբանե կոչվում էր «Հայաստանի գավաթ», մինչդեռ մրցաշարը ԽՍՀՄ գավաթի անբաժանելի մասն էր։ 1991 թվականին Հանրապետության անկախացումից հետո մրցաշարը ստացավ ներկայիս անվանումը։


== Խորհրդային Միության չեմպիոններ ==


== Գավաթակիրներ ==
Տարասովո-Մելովսկոյե (Չերտկովսկի շրջան)

Տարասովո-Մելովսկոյե (ռուս.՝ Тарасово-Меловское), գյուղ Ռուսաստանի Ռոստովի մարզի Չերտկովսկի շրջանում։ Մտնում է Օսիկովսկի գյուղական համայնքի կազմի մեջ։
Զուբրինկա (գյուղ, Վոլոդարսկ-Վոլինկիի շրջան)

Զուբրինկա (ուկրաիներեն՝ Зубринка), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։
2001 թվականի տվյալներով Զուբրինկա գյուղում բնակվում էր 567 մարդ։ Բնակավայրը զբաղեցնում է 24,53 կմ² տարածք։ Բնակչության խտությունը կազմում էր 23,11 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2018-05-04 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆրիդրիխ Հունդ

Ֆրիդրիխ Հունդ (գերմ.՝ Friedrich Hund, փետրվարի 4, 1896(1896-02-04)[…], Կարլսրուե, Գերմանական կայսրություն - մարտի 31, 1997(1997-03-31)[…], Գյոթինգեն, Ստորին Սաքսոնիա, Գերմանիա), գերմանացի ֆիզիկոս, տեսաբան, ում աշխատանքները նվիրված են քվանտային մեխանիկային։ Ռոբերտ Մալիկենի հետ միասին մշակելէ քվանտային քիմիայի հիմնական մեթոդը՝ մոլեկուլային օրբիտալների տեսությունը։ 1927 թվականին սահմանել է էլեկտրոններով ատոմային օրբիտալների լրացման կարգը (Հունդի կանոն)։


== Ծանոթագրություններ ==
Հուսեյնցիք

Հուսեյնցիք, գյուղ կամ թաղ Արևմտյան Հայաստանում, Բիթլիսի վիլայեթի Շատախի գավառակում կամ Սասունի Գելիեգուզան գավառակում։


== Բնակչություն ==
1909 թվականին ուներ 15 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Իպոլիտ Խվիչիա

Իպոլիտ Խվիչիա (վրաց.՝ იპოლიტე ხვიჩია, դեկտեմբերի 15, 1910(1910-12-15) կամ հունիսի 15, 1910(1910-06-15), Վրաստան - փետրվարի 1, 1985(1985-02-01), Թբիլիսի, Վրացական ԽՍՀ, ԽՍՀՄ), վրացի խորհդրային դերասան, Վրացական ԽՍՀ ժողովրդական դերասան (1960)։


== Կենսագրություն ==
Իպոլիտ Խվիչիան ծնվել է Վրաստանի Կենտաուրի գյուղում 1910 թվականին։ 1934-1937 թվականներին Ցուլուկիձե քաղաքում աշխատել է որպես դերասան, 1937 թվականից՝ Քութայիսի Մեսխիշվիլիի թատրոնի դերասան, 1961 թվականից՝ «Վրացֆիլմ» կինոստուդիայի դերասան։


== Ֆիլմեր ==
1957 թ. - Մեր բակը
1958 թ. - Վերջինը Սաբուդարայից
1959 թ. - Օր վերջին, օր առաջին
1961 թ. - Գանձ
1962 թ. - Խլուրդ
1962 թ. - Գնդակը դաշտում
1963 թ. - Տիկնիկները ծիծաղում են
1963 թ. - Ռոմեոն իմ հարևանն է
1964 թ. - Ճանապարհին
1965 թ. - Պիեռը ոստիկանության աշխատակից
1965 թ. - Ես տեսնում եմ արևը
1965 թ. - Ներեցեք, Ձեզ մահ է սպասվում
1966 թ. - Հանդիպում լեռներում
1966 թ. - Հանդիպում անցյալի հետ
1967 թ. - Շուտով գարուն կգա
1967 թ. - Քաղաքը կանուխ է զարթնում
1968 թ. - Տագնապ
1969 թ. - Մի վշտանա
1969 թ. - Ֆիլատելիստի մահը
1970 թ. - Ֆելոլա
1970 թ. - Իմ քաղաքի աստղը
1971 թ. - Հարևաններ
1971 թ. - Լուսաբացից առաջ
1971 թ. - Խաթաբալա
1972 թ. - Ուրախ սիրավեպ
1975 թ. - Առաջին ծիծեռնակը
1976 թ. - Իսկական թբիլիսցին և այլք
1977 թ. - Դաթա Թութաշխիա
1977 թ. - Միմինո
1977 թ. - Ռաչա, իմ սեր
1983 թ. - Սառնարանում ինչ-որ մեկը նստած էր


== Ծանոթագրություններ ==


== Արտաքին հղումներ ==
Ипполит Хвичиа (անգլ.) Internet Movie Database կայքում
http://mediateka.km.ru/cinema_2001/Encyclop.asp?Topic=topic_segida_p5580 Archived 2007-03-13 at the Wayback Machine.
Բուշել

Բուշել (անգլ.՝ bushel), սորուն նյութերի չափման՝ ծավալի միավոր Անգլիայում (36, 37լ) և ԱՄՆ-ում (35,24լ)։ Օգտագործվում  է սորուն, հիմնականում գյուղատնտեսական ապրանքի ծավալի չափման համար, բայց ոչ հեղուկների։ Համառոտ գրվում է  bsh կամ bu։
Բրիտանական կայսերական չափման համակարգում 1 բուշելը = 4 պեկի = 8 գալոնի = 32 չոր կվարտի = 64 չոր պինտի = 1,032 ամերիկյան բուշելի = 2219,36 խորանարդ դյույմի = 36,36872 լ (դմ³) = 3 դույլի։
Ամերիկյան չափման համակարգում 1 բուշելը = 0,9689 անգլիական բուշելի = 35,2393 լիտրի։ Ըստ այլ տվյալների 1 բուշելը = 35,23907017 լ = 9,309177489 ամերիկյան գալոնի։
Բուշել է կոչվում նաև խնձորների պահման և տեղափոխման համար նախատեսված արկղը։ Միջազգային առևտրում բուշել ընդունված է անվանել 38,691 կգ տարողությամբ արկղը։
Անվանումը ըստ մեկ վարկածի առաջացել է հին ֆրանսերեն "boissiel" կամ "buissiel" բառից, որը նշանակում է «փոքր արկղ», ըստ մեկ այլ վարկածի բառն առաջացել է հին ֆևանսերեն "boise" բառից, որը նշանակում էր «երկու բաթ»՝ ինչը հին միջնադարյան ծավալի չափի միավորն էր և հավասար էր երկու հոգշեթի։


== Ծանոթագրություններ ==


== Արտաքին հղումներ ==
U.S. Commercial Bushel Sizes for Agricultural Crops at the Wayback Machine (archived July 9, 2018)
Conversion Tables & Formulas
Մ.թ.ա. 474


== Դեպքեր ==


== Ծնունդներ ==


== Մահեր ==
Աշկերտ

Աշկերտ, գյուղ Արևմտյան Հայաստանում, Վանի վիլայեթի Աղբակի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ալեքսանդր Լիբեր

Ալեքսանդր Լիբեր (մայիսի 17, 1974(1974-05-17), Լենինգրադ, ՌԽՖՍՀ, ԽՍՀՄ), ռուսաստանցի մաթեմատիկոս և ծրագրավորող, «Ի՞նչ, որտե՞ղ, ե՞րբ» և «Սեփական խաղ» ինտելեկտուալ հեռուստաշոուների մասնակից։
Ավարտել է Սանկտ Պետերբուրգի 239-րդ ֆիզիկա-մաթեմատիկակական դպրոցը։ Սանկտ Պետերբուրգի համալսարանի մաթեմատիկա-տեխնիկական ֆակուլտետի շրջանավարտ, այնուհետև շարունակել է ասպիրանտուրան Բարսելոնայում։
«Սեփական խաղ»-ում Ալեքսանդր Լիբերը ամենատիտղոսակիր խաղացողներից մեկն է, 2007 և 2012 թթ.-ի լիակատար չեմպիոն։ Հեռուստախաղի հին ձևաչափի (մինչև 2000 թ.) ռեկորդակիրն է հաղթած միավորների քանակով՝ 2400 միավոր։
Լիբերը սպորտային «Ի՞նչ, որտե՞ղ, ե՞րբ» մեծ հաջողությամբ խաղում է 1992 թ.-ից։ Անդրեյ Կուզմինի թիմի կազմում դարձել է 2005 թ.-ի աշխարհի չեմպիոն, «Ի՞նչ, որտե՞ղ, ե՞րբ»-ի Ռուսաստանի չեմպիոն 2005, 2007 և 2009 թթ.-ին։ 2010 թ.-ից հանդես է գալիս Մաքսիմ Պոտաշովի թիմում։ 2011 թ.-ին Մաքսիմ Պոտաշովի թիմի կազմում դարձել է Ռուսաստանի և աշխարհի չեմպիոն։ Լիբերը դարձավ միակ խաղացողը, ով երեք անգամ (2004, 2006 և 2007 թթ.-ին) նվաճեց Ազգերի Գավաթը, որը խաղարկվում է տարբեր երկրների թիմերի հավաքականների միջև։ ԱՄԱ-ի կայքի տվյալների համաձայն՝ Լիբերը հանդիսանում է այն 11 խաղացողներից մեկը, ովքեր մասնակցել են սպորտային «Ի՞նչ, որտե՞ղ, ե՞րբ»-ի աշխարհի բոլոր տաս առաջնություններին։
«Ի՞նչ, որտե՞ղ, ե՞րբ»-ի էլիտար հեռուստաակումբում առաջին անգամ հանդես է եկել 2006 թ.-ին Սերգեյ Վիվատենկոյի թիմի կազմում։ Երկու խաղ անընդմեջ՝ այդ թվում տարվա եզրափակիչ խաղում, ճանաչվել է թիմի լավագույն խաղացող։